Making F1 do something useful in Visual Studio - CodeProject 12,819,095 members (31,033 online)
Last Visit: 31-Dec-99 19:00 Last Update: 25-Mar-17 1:45Refresh1 Gereformeerde kerk Welkom - Wikipedia
Die eerste Gereformeerde kerk op Welkom nadat 'n brand dit in November 1957 in puin gelê het.
Die Gereformeerde kerk Welkom se huidige kerkgebou.
Dr. en mev. J.J. van der Walt, van 1952 tot 1957 die gemeente se eerste leraarspaar.
Ds. Hendrik du Plessis, leraar van 1958 tot 1966.
Dr. P.J. Pelser, die leraar van 1967 tot 1976.
Die Gereformeerde kerk Welkom is die negende oudste van die 22 gemeentes in die GKSA se Klassis Noord-Vrystaat en een van twee Afrikaanse gemeentes van dié kerkverband in die stad Welkom. Einde 2015 het die gemeente 126 belydende en 26 dooplidmate gehad vergeleke met 276 en 101 in 2001. Die gemeentegrense sluit woonbuurt soos Bedelia, Doorn, Jan Cellierspark, Lakeview, Naudeville, Sandania en St. Helena in terwyl die res van Welkom val onder die gemeente Welkom-Noord, wat in 1969 van Welkom afgestig het.
Die myndorp Welkom is in 1946 op die Vrystaatse Goudvelde geproklameer. Enkele wyke van die Gereformeerde kerk Odendaalsrus het op 8 Oktober 1950 as die Gereformeerde kerk Welkom afgestig. Vier jaar later, op 22 Mei 1954, is ’n eie kerkgebou in gebruik geneem. Die argitek was Pieter Dykstra. Maar drie jaar later, in die vroeë oggendure van 13 November 1957, het ’n brand dié kerk in puin gelê.
Eers drie jaar later, op 3 September 1960, kon die gemeente ’n nuwe kerk in gebruik neem, maar nadat die gemeente te groot geword en die Gereformeerde kerk Welkom-Noord in 1969 afgestig het, is die kerkgebou aan die dogtergemeente afgestaan. So moes die gemeente Welkom die derde maal ’n kerk oprig wat op 14 April 1973 in gebruik geneem is.
Van der Walt, dr. Jan Jacobus, 1952 – 1957
Du Plessis, Hendrik Lourens Marthinus, 1958 – 1966
Gerber, dr. Jacobus Marthinus, 1967 – 1972
Pelser, dr. Petrus Jacobus, 1967 – 1976
Van Schalkwyk, Pieter, 1977 – 1981
Denkema, dr. Hendrik, 1981 – 1985
Vogel, Willem, 1985 – 2004
De Kock, Jacobus Johannes, 2005 – 2007
Kruger, Abraham Pretorius, 2007 – hede
Ontsluit van "https://af.wikipedia.org/w/index.php?title=Gereformeerde_kerk_Welkom&oldid=1577643"
Die bladsy is laas op 30 Julie 2017 om 20:48 bygewerk.